
MÄÄRUS




[bookmark: _Hlk97061344]Iraani Islamivabariigi vastu suunatud piiravate meetmete rakendamine 


[bookmark: _Hlk213659895]Määrus kehtestatakse rahvusvahelise sanktsiooni seaduse § 9 lõike 2 alusel.

§ 1. Määruse reguleerimisala

Määrus kehtestatakse Euroopa Liidu Nõukogu 26. juuli 2010. aasta otsuse (ÜVJP) 2010/413, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP, artikli 21 riigisiseseks rakendamiseks.

§ 2. Riigisisesed meetmed

[bookmark: _Hlk214624067](1) Kõrgkool ei võimalda Iraani Islamivabariigi kodanikele tasemehariduse, täienduskoolituse ega muus vormis erihariduse või -koolituse andmist valdkondades, mis oma sisu või õppekava eesmärkide ja väljundite tõttu võivad kaasa aidata tuumarelva leviku tõkestamise seisukohast tundlikele tuumaenergiaalastele tegevustele või tuumarelva kandevahendite väljatöötamisele Iraani Islamivabariigis.

(2) Käesoleva paragrahvi lõikes 1 nimetatud valdkondade hulka kuuluvad järgmised õppekavagrupid: füüsikalised loodusteadused, informaatika ja infotehnoloogia, tehnika, tootmine ja tehnoloogia, riigikaitse, sisekaitse.

(3) Kõrgkool hindab õppekava kuulumist käesoleva paragrahvi lõigetes 1 ja 2 nimetatud valdkonda, lähtudes õppekava sisust, eesmärkidest ja omandatavatest pädevustest.

§ 3. Pädev asutus

[bookmark: _Hlk164760745]Määrata rahvusvahelise sanktsiooni seaduse § 11 lõike 1 tähenduses riigisiseste meetmete rakendamisel pädevaks asutuseks Haridus- ja Teadusministeerium.

§ 4. Rakendussäte

Käesolevat määrust ei kohaldata enne selle jõustumist §-s 2 nimetatud valdkonnas immatrikuleeritud asjaomase kõrgharidustaseme üliõpilasele ja õppima asunud vahetusüliõpilasele.

§ 5. Määruse kehtivus
[bookmark: _Hlk164768779]
Määrus kehtib kuni Euroopa Liidu Nõukogu otsuse (ÜVJP) 2010/413 või selle artikli 21 kehtetuks tunnistamiseni.

§ 6. Määruse jõustumine

Määrus jõustub 1. jaanuaril 2027. a.

